recursal/SuperWikiNEXT-32B huggingface dataset:
২০১৯ সালে আয়া সোফিয়ায় গ্লি
**গ্লি** ( আনু. ২০০৪ – ৭ নভেম্বর ২০২০) ইস্তাম্বুলের একটি তুর্কি ইউরোপীয় খাটো লোমের বিড়াল যেটি আয়া সোফিয়ায় বসবাসের জন্য সবচেয়ে বেশি পরিচিত, এবং এজন্য বিড়ালটি ইন্টারনেট সেলিব্রিটিতে পরিণত হয় ও পর্যটকদের দৃষ্টি আকর্ষণ করে। গ্লি ২০০৪ সালে জন্মগ্রহণ করে এবং আয়া সোফিয়ায় বেড়ে ওঠে। ২০২০ সালে আয়া সোফিয়া নামাজের জন্য পুনরায় খোলা হলে এটি মিডিয়ার উল্লেখযোগ্য মনোযোগ অর্জন করে।

২৪ সেপ্টেম্বর থেকে ইস্তাম্বুলের লেভান্তের একটি ভেটেরিনারি ক্লিনিকে চিকিৎসা নেওয়ার পর ৭ নভেম্বর ২০২০ তারিখে গ্লি মারা যায়। এরপর ঘোষণা করা হয় যে বিড়ালটিকে আয়া সোফিয়া প্রাঙ্গনে সমাহিত করা হবে। ইনস্টাগ্রাম অ্যাকাউন্ট @hagiasophiacat গ্লিকে উৎসর্গ করে তৈরি হয়েছিল এবং এর মৃত্যুর সময় ১১৮,০০০ এরও বেশি লোক অ্যাকাউন্টটি অনুসরণ করতো।

জীবন
----

গ্লি আয়া সোফিয়ায় ২০০৪ সালে জন্মগ্রহণ করে, এবং এর Pati এবং Kızım (যার ইংরেজি অর্থ 'পাও' এবং 'মাই ডটার') নামে ২ ভাইবোন ছিল। আয়া সোফিয়া পরিদর্শনকারী পর্যটকরা গ্লিকে পছন্দ করতো, এবং ওই সময়ে আয়া সোফিয়া ছিল একটি জাদুঘর এবং বিড়ালটি আয়া সোফিয়ার প্রতীক হয়ে ওঠে। গ্লি প্রথম জনপ্রিয় হয় যখন বারাক ওবামা ২০০৯ সালে হাগিয়া সোফিয়া পরিদর্শন করেন। তিনি এবং রেজেপ তাইয়িপ এরদোয়ান গ্লিকে আদর করেছিলেন। আয়া সোফিয়া নামাজের জন্য পুনরায় খোলার কথা জানানোর পরে, গ্লির ছবি সকল সোশ্যাল মিডিয়ায় পোস্ট করা হয় এবং আবারও এটি বিখ্যাত হয়ে উঠে। আয়া সোফিয়া নামাজের জন্য পুনরায় খোলার খবরের পরে, গ্লির ভাগ্যও খবরের বিষয় ছিল। রাষ্ট্রপতির মুখপাত্র ইব্রাহিম কালিন, একটি বিবৃতি দিয়েছেন: "এই বিড়ালটি খুব বিখ্যাত হয়ে উঠেছে, এবং আরও কিছু আছে যারা এখনও এরকম বিখ্যাত হয়ে ওঠেনি। সেই বিড়ালটি সেখানে থাকবে, এবং সমস্ত বিড়ালকে আমাদের মসজিদে স্বাগত জানাই।"

ইস্তাম্বুলের গভর্নর আলি ইয়ারলিকায়ার মতে, ২৪ সেপ্টেম্বর থেকে চিকিৎসা নেওয়ার পর গ্লি ২০২০ সালে লেভান্তের ভেটেরিনারি ক্লিনিকে মারা যায়।

তথ্যসূত্র
---------

1. ↑  "Hagiasophiacat"। সংগ্রহের তারিখ ২৬ জুলাই ২০২০।
2. ↑  "Famous Hagia Sophia cat Gli dies at age 16"। *Daily Sabah* (ইংরেজি ভাষায়)। ৭ নভেম্বর ২০২০। সংগ্রহের তারিখ ৮ নভেম্বর ২০২০।
3. ↑  Usta, Bülent; Küçükgöçmen, Ali (২৪ জুলাই ২০২০)। "Gli the cat can stay even as Istanbul's Hagia Sophia changes"। সংগ্রহের তারিখ ২৬ জুলাই ২০২০।
4. ↑  "Famous Hagia Sophia cat Gli dies at age 16"। *Daily Sabah* (ইংরেজি ভাষায়)। ৭ নভেম্বর ২০২০। সংগ্রহের তারিখ ৮ নভেম্বর ২০২০।

আরও পড়ুন
---------

* Geddo, Benedetta। "Did you know Istanbul's Hagia Sophia has a resident cat?"। *Lonely Planet* (ইংরেজি ভাষায়)। ১১ নভেম্বর ২০২০ তারিখে মূল থেকে আর্কাইভ করা। সংগ্রহের তারিখ ২৬ জুলাই ২০২০।
* "Ayasofya'nın bekçisi kedi Gli" (তুর্কি ভাষায়)। NTV। ২৪ জুলাই ২০২০। সংগ্রহের তারিখ ২৬ জুলাই ২০২০।
* Karaburç, Harun (২৮ জানুয়ারি ২০১৮)। "Ayasofya'nın kraliçesiyim" (তুর্কি ভাষায়)। Yeni Şafak। সংগ্রহের তারিখ ২৬ জুলাই ২০২০।
* "Ayasofya'nın maskotu Gli" (তুর্কি ভাষায়)। Milliyet। ২৭ নভেম্বর ২০১৮। সংগ্রহের তারিখ ২৬ জুলাই ২০২০।

বহিঃসংযোগ
---------

* ইন্সটাগ্রামে গ্লি
***কল অফ ডিউটি: অ্যাডভান্স ওয়ারফেয়ার*** ২০১৪ সালে প্রকাশিত হয় স্লেজহেমার গেমস কর্তৃক বিকশিত ও অ্যাকটিভিশন কর্তৃক প্রকাশিত *কল অফ ডিউটি সিরিজের* সর্বশেষ ফার্স্ট পার্সন শুটার গেম। এটি ২০১৪ সালের ৪ নভেম্বর মাইক্রোসফট উইন্ডোজ, এক্সবক্স ৩৬০ প্লেস্টেশন ৪-এ প্রকাশিত হবে। অ্যাডভান্স ওয়ারফেয়ারের প্লেস্টেশন ৩ ও এক্সবক্স ওয়ানেও প্রকাশের কথা রয়েছে।

গেইম সম্পর্কে
-------------

কল অফ ডিউটি মূলত একটি একশন ভিত্তিক গেইম। কল অফ ডিউটি এর সব সিরিজই বর্তমানে খুব জনপ্রিয়। তবে এই গেইম এর উন্নতি ক্রমশ চলছেই এবং আরোও সুন্দর গ্রাফিক নিয়ে প্রকাশিত হচ্ছে নতুন ভার্সনগুলো। কল অফ ডিউটি সিরিজের গেইমগুলো উইন্ডোজের গেম হিসেবে সবচেয়ে বেশি জনপ্রিয় হলেও এর কিন্তু স্মার্টফোনেও এর জনপ্রিয়তা দিনে দিনে বৃদ্ধি পাচ্ছে। অ্যাডভান্স ওয়ারফেয়ার এর লেভেলগুলো পূর্বের সিরিজের লেবেলগুলোর তুলনায় আরোও কঠিন, সুন্দর এবং ব্যয়বহুল হবে।

তথ্যসূত্র
---------

1. 1 2  Karmali, Luke (২০১৪-০৫-০২)। "Call of Duty: Advanced Warfare Platforms Revealed"। IGN। সংগ্রহের তারিখ ২০১৪-০৫-০২।
2. ↑  Reilly, Luke (২০১৪-০৫-০১)। "Call of Duty: Advanced Warfare Trailer and Details Leaked"। IGN। সংগ্রহের তারিখ ২০১৪-০৫-০৭।
3. ↑  "GAME - Call of Duty: Advanced Warfare"। সংগ্রহের তারিখ ২০১৪-০৫-০৭।

* সোসালবিডি বিজেড[*স্থায়ীভাবে অকার্যকর সংযোগ*]

বহিঃসংযোগ
---------

* প্রাতিষ্ঠানিক ওয়েবসাইট

টেমপ্লেট:ভিডিও গেম
**জাফর ইকবাল সিদ্দিকী** (জন্ম: ৪ এপ্রিল ১৯৫৩) হলেন বাংলাদেশের একজন ব্যবসায়ী, শিল্পপতি, রাজনীতিবিদ ও সংসদ সদস্য। তিনি নীলফামারী-১ আসন থেকে নবম জাতীয় সংসদের সদস্য ছিলেন। তিনি জাতীয় পার্টির চেয়ারম্যানের উপদেষ্টা।

প্রাথমিক জীবন
-------------

জাফর ইকবাল সিদ্দিকী ১৯৫৩ সালের ৪ এপ্রিল নীলফামারী জেলায় জন্মগ্রহণ করেন। তার পিতার নাম হাবিবুর রহমান সিদ্দিকী ও মাতার নাম উম্মে রহমান সিদ্দিকী। তিনি আর্টস ও ডিজাইনে স্নাতক ডিগ্রি অর্জন করেছেন। জাফর সিদ্দিকী গার্মেন্টস রপ্তানি ও প্রিটিংয়ের ব্যবসা করেন। তিনি জানটেক্স এ্যাপারেল লিমিটেড ও ডিফোইন (বাংলাদেশ) লিমিটেড এর ব্যবস্থাপনা পরিচালক।

রাজনৈতিক জীবন
-------------

জাফর ২০০৮ সালের নবম জাতীয় সংসদ নির্বাচনে জাতীয় পার্টির মনোনয়নে অংশগ্রহণ করেন। তিনি ১৭৯,৬৫৭ ভোট পেয়ে বিএনপির প্রার্থী রফিকুল ইসলামকে পরাজিত করে বিজয়ী হন। নবম সংসদের মেয়াদে তিনি মৎস ও প্রাণীসম্পদ মন্ত্রণালয় সম্পর্কি সংসদীয় স্থায়ী কমিটির সদস্য ছিলেন। ২০১৪ সালের দশম জাতীয় সংসদ নির্বাচনে অংশগ্রহণ করে আওয়ামী লীগ প্রার্থী আফতাব উদ্দিন সরকারের নিকট পরাজিত হন। ২০১৮ সালের ৩০ ডিসেম্বর অনুষ্ঠিত একাদশ জাতীয় সংসদ নির্বাচনে তিনি জাতীয় পার্টির মনোনয়ন লাভ করেন।

তথ্যসূত্র
---------

1. 1 2  "হলফনামা" (পিডিএফ)। *নির্বাচন কমিশন বাংলাদেশ*। সংগ্রহের তারিখ ২০১৮-১২-২৮। [*স্থায়ীভাবে অকার্যকর সংযোগ*]
2. ↑  "RMG Factories Jaantex Apparel Ltd."। *rcc.dife.gov.bd*। সংগ্রহের তারিখ ২০১৮-১২-২৮। [*স্থায়ীভাবে অকার্যকর সংযোগ*]
3. ↑  "Constituency 12"। *www.parliament.gov.bd*। ২০১৮-০৯-২০ তারিখে মূল থেকে আর্কাইভ করা। সংগ্রহের তারিখ ২০১৮-১২-২৮।
4. ↑  "VOTING BY CONSTITUENCY"। *psephos.adam-carr.net*। সংগ্রহের তারিখ ২০১৮-১২-২৮।
5. ↑  "৯ম জাতীয় সংসদ কমিটি সদস্যদের নাম"। *www.parliament.gov.bd*। ২০১৯-০২-০৩ তারিখে মূল থেকে আর্কাইভ করা। সংগ্রহের তারিখ ২০১৮-১২-২৪।
**কাদাল** (তামিল: காதல், অনুবাদ 'প্রেম') হচ্ছে ২০০৪ সালে মুক্তি প্রাপ্ত একটি তামিল রোমান্টিক ড্রামা ট্র্যাজেডি চলচ্চিত্র। চলচ্চিত্রটির কাহিনী একটি বাস্তব জীবনের কাহিনীর উপর ভিত্তি করে নির্মিত হয়েছিলো। চলচ্চিত্রটির পরিচালক ছিলেন বালাজি শক্তিবেল এবং প্রযোজক ছিলেন এস. শঙ্কর। চলচ্চিত্রটিতে নবাগত ভরত এবং সন্ধ্যা নায়ক-নায়িকার ভূমিকায় ছিলেন। চলচ্চিত্রটি মুক্তির পর মোটামুটি ভালোই ব্যবসা করতে পেয়েছিলো। চলচ্চিত্রটি তেলুগু ভাষায় *প্রেমিস্থে* নামে অনুবাদ করে মুক্তি দেয়া হয়েছিলো। কন্নড় ভাষায় চলচ্চিত্রটি *চেলুভিনা চিত্তারা* নামে পুনর্নির্মিত হয়ে ২০০৭ সালে মুক্তি পেয়েছিলো, ২০০৮ সালে চলচ্চিত্রটির বাংলা পুনর্নির্মিত সংস্করণ *চিরদিনই তুমি যে আমার* মুক্তি পেয়েছিলো।

সারাংশ
------

ঐশ্বর্যা নামের একটি বিদ্যালয় পড়ুয়া মেয়ে মুরুগান নামের একটি স্কুটার মেকানিক গরীব ছেলের সঙ্গে প্রেম করে; ঐশ্বর্যার পরিবার এটা মেনে নেয়না কারণ তার পরিবার আর্থিকভাবে সচ্ছল। ঐশ্বর্যা মুরুগানকে পালিয়ে বিয়ে করে এবং পরে অনেক ঝামেলার পরে মুরুগানকে বেধড়ক মার দেয় ঐশ্বর্যার পরিবারের সদস্যারা, ওদের বিয়ে মেনে নেওয়া হয়না। ঐশ্বর্যাকে পরে আরেকজনের সঙ্গে বিয়ে দেওয়া হয় আর ঐশ্বর্যা বহু বছর পরে রাস্তায় এক মানসিক ভারসাম্যগ্রস্ত ভিখারীকে দেখে চিনতে পারে যে এই সেই মুরুগান যার সঙ্গে সে একদিন প্রেম করতো।

অভিনয়ে
-------

* ভরত - মুরুগান
* সন্ধ্যা - ঐশ্বর্যা

তথ্যসূত্র
---------

1. ↑
2. ↑   (২০০৮-০৯-০২)। "'Chirodini Tumi Je Amaar' shines with audience - Bollywood News & Gossips"। Bharatstudent.com। ২০০৮-০৯-১৬ তারিখে মূল থেকে আর্কাইভ করা। সংগ্রহের তারিখ ২০১২-০৭-১৪।

বহিঃসংযোগ
---------

* ইন্টারনেট মুভি ডেটাবেজে *কাদাল*  (ইংরেজি)
**সোনারামপুর** হচ্ছে বাংলাদেশের চট্টগ্রাম বিভাগের ব্রাহ্মণবাড়িয়া জেলার আশুগঞ্জ উপজেলার আশুগঞ্জ সদর ইউনিয়নে অবস্থিত মেঘনার বুক চিরে জেগে ওঠা একটি চর যা **চরসোনারামপুর গ্রাম** নামে পরিচিত।

সোনারামপুরে বিদ্যুৎ
-------------------

বিদ্যুতের অন্যতম রাজধানী খ্যাত আশুগঞ্জ সদরের গা ঘেঁষা হলেও নদীর উত্তর প্রান্তে এর অবস্থান হওয়ায় নানা প্রতিকূলতার কারণে এ গ্রামটি বিদ্যুৎ থেকে বঞ্চিত। এতে করে সামাজিক, অর্থনৈতিক, শিক্ষা সংস্কৃতি থেকে অনেকটাই পিছিয়ে ছিলেন এ গ্রামের জনগণ। তবে বর্তমানে ২০২২ সালে বিশেষ পদ্ধতিতে নদীর তলদেশ দিয়ে সাবমেরিন ক্যাবলের মাধ্যমে গ্রামটিতে বিদ্যুৎ পৌঁছে দেওয়ার কাজ শুরু হয়েছে। ২০ ইঞ্চি হুল ছেড়ে ১২ ইঞ্চি পাইপ দিয়ে লাইন টানা হচ্ছে। নদীর তলদেশ থেকে ১০ মিটার নিচ দিয়ে এইচ.ডি.ডি টেকনোলজি ব্যবহারের মাধ্যমে বিওসি ঘাট থেকে চরসোনারামপুর পর্যন্ত ড্রিলিং করে পাইপ নেওয়া হচ্ছে।

আশুগঞ্জ-সিরাজগঞ্জ ২৩০কেভি লাইন
------------------------------

চর সোনারামপুর গ্রামের উপর দিয়ে বয়ে গেছে জাতীয় গ্রিডের একটি গুরুত্বপূর্ণ লাইন যা আশুগঞ্জ-সিরাজগঞ্জ ২৩০ কেভি গ্রিড লাইন নামে পরিচিত।

পর্যটন
------

মেঘনা নদীর ভৈরব ও আশুগঞ্জের মাঝামাঝি অবস্থান চর সোনারামপুরে। পাঁচশোর অধিক পরিবারে প্রায় তিন হাজার লোকের বসবাস এ চরের গ্রামটিতে। সরকারের এখানে একটি পর্যটন কেন্দ্র গড়ে তোলার পরিকল্পনা করছে।

শিক্ষা
------

চর সোনারামপুর প্রাথমিক বিদ্যালয় নামে এই গ্রামে একটি প্রাথমিক বিদ্যালয় রয়েছে।

তথ্যসূত্র
---------

1. ↑  "আলো জ্বলেনি চর সোনারামপুরে, তবুও শতভাগ বিদ্যুতায়িত উপজেলা আশুগঞ্জ!"। *Barta24* (ইংরেজি ভাষায়)। সংগ্রহের তারিখ ২০২২-০৩-১২।
2. ↑  News, Somoy। "Somoy Tv News"। *Somoy News*। সংগ্রহের তারিখ ২০২২-০৩-১২।
3. ↑  "মেঘনার তলদেশে টানা হচ্ছে লাইন, অবশেষে বিদ্যুৎ যাচ্ছে চরসোনারামপুরে"। *banglanews24.com*। ২০২২-০৩-০৪। সংগ্রহের তারিখ ২০২২-০৩-১২।
4. ↑  "চর সোনারামপুর, আশুগঞ্জ। in Ashuganj | Landmark & Historical Place | Placedigger"। *Place Digger - Digg Great Places in Bangladesh* (ইংরেজি ভাষায়)। সংগ্রহের তারিখ ২০২২-০৩-১২।
5. ↑  "বিদ্যুৎবিহীন চর সোনারামপুর"। *SAMAKAL* (ইংরেজি ভাষায়)। সংগ্রহের তারিখ ২০২২-০৩-১২। [*স্থায়ীভাবে অকার্যকর সংযোগ*]
6. ↑  প্রতিবেদক, নিজস্ব। "আশুগঞ্জে ঝুঁকিতে গ্রাম ও বিদ্যুতের টাওয়ার"। *Prothomalo*। সংগ্রহের তারিখ ২০২২-০৩-১২। [*স্থায়ীভাবে অকার্যকর সংযোগ*]
7. ↑  "' , ' | কালের কণ্ঠ"। *Kalerkantho*। ২০১০-০৩-০৯। সংগ্রহের তারিখ ২০২২-০৩-১২।
8. ↑  "চর সোনারামপুর সরকারি প্রাথমিক বিদ্যালয় , Chittagong , Bangladesh"। *mapsus.net* (ইংরেজি ভাষায়)। সংগ্রহের তারিখ ২০২২-০৩-১২। [*স্থায়ীভাবে অকার্যকর সংযোগ*]
***কল অফ ডিউটি ২*** একটি ফার্স্ট পার্সন শ্যুটার ভিডিও গেম যেটি ইনফিনিটি ওয়ার্ড দ্বারা নির্মিত এবং বিশ্বের বেশির ভাগ জায়গায় অ্যাক্টিভিশন দ্বারা প্রকাশিত। এটি *কল অফ ডিউটি* সিরিজের দ্বিতীয় পর্ব। ২০০৫ সালের ৭ এপ্রিল অ্যাক্টিভিশন ঘোষণা দেয় গেমটির ব্যাপারে, পরবর্তীতে ২০০৫ সালের ২৫ অক্টোবর মাইক্রোসফট উইন্ডোজনের জন্য এবং ২০০৫ সালের ২২ নভেম্বরে এক বক্স ৩৬০ এর যাত্রাকালে শিরোনাম হিসেবে প্রকাশিত হয়।অন্যান্য সংস্করণগুলি ধীরে ধীরে ওএস এক্স, মোবাইল ফোন এবং পকেট পিসিগুলির জন্য প্রকাশিত হয়।

গেমটি দ্বিতীয় বিশ্বযুদ্ধের সময় নিয়ে করা হয়েছিল এবং এর অভিযান পদ্ধতিটি চারজন সৈন্যের দৃষ্টিকোণ থেকে দেখা যায়: একজন হচ্ছে রেড আর্মির, একজন মার্কিন যুক্তরাষ্ট্রের সেনাবাহিনী এবং বাকি দুজন ব্রিটিশ সেনাবাহিনীর সৈন্য । এতে মোট ২৭ টি মিশন সহ চারটি ভিন্ন ধরনের অভিযান রয়েছে, তিনটি গল্পে বিভক্ত। মূল *কল অব ডিউটি* থেকে অনেকগুলি বৈশিষ্ট্য সংযুক্ত এবং পরিবর্তন করা হয়, উল্লেখযোগ্য ভাবে স্বাস্থ্য পুনরুদ্ধার এবং একটি আইকন যা কাছাকাছি গ্রেনেড বিস্ফোরণ হতে গেলে তার সতর্ক সংকেত দেয়।

গেমটি বিশেষ ভাবে গ্রাফিক্স, শব্দ এবং স্বাস্থ্য পুনঃরুদ্ধার ব্যবস্থার জন্য সমালোচকদের প্রশংসা পেয়েছে। একটি সূচনা মূলক গেম হিসেবে, এক্সবক্স ৩৬০ সংস্করণটি তার প্রথম সপ্তাহে ২৫০,০০০ এর বেশি বিক্রি হয়েছিল এবং ২০০৮ সালের জানুয়ারির মধ্যে ২ মিলিয়ন কপি বিক্রি হয়। ২০১৩ সালের নভেম্বর এর মধ্যে, গেমটি ৫.৯ মিলিয়ন কপি বিক্রি হয়।

গেম প্লে
--------

 সিংগেল প্লেয়ার অভিযানেপয়েন্টে ডু হক ডি-ডে মিশনে ইউএস রেঞ্জারদের এলসিভিপি অবতরণের যানবাহন নিয়ে উপকূলে যাওয়ার চিত্র তুলে ধরা হয়েছে।
*কল অব ডিউটি ২* হলো ফার্স্ট পার্সন শ্যুটার গেম যার সিঙ্গেল প্লেয়ার স্টোরি মোড এবং মাল্টিপ্লেয়ার মোড রয়েছে। গেমটিতে দ্বিতীয় বিশ্বযুদ্ধের সময় নির্দিষ্ট মিশনগুলোতে বেশ কয়েকটি মিত্র পক্ষের নায়কের চরিত্রে খেলতে হয়। গেমের নায়ক নিচু হয়ে এবং হামাগুড়ি দিয়ে ছোট ছোট নিচু দেয়াল এবং অন্যান্য বাধা ডিঙাতে পারে।  দুটি আগ্নেয়াস্ত্র বহন করতে পারে, যা যুদ্ধক্ষেত্রে বাকী আগ্নেয়াস্ত্রের সাথে অদলবদল করা যেতে পারে, এবং দু ধরনের ফ্র্যাগমেন্টেশন এবং ধোঁয়ার গ্রেনেডও বহন করতে পারে। বন্দুকের লোহার দৃষ্টি রাখার জায়গাটি আরও নিখুঁত ভাবে লক্ষ্যভেদ করতে ব্যবহার করার জন্য ব্যবহার করা হয়। হেডস-আপ ডিসপ্লেতে (এইচ ইউ ডি) একটি কম্পাসটি মিত্র এবং শত্রু উভয়কেই দেখায় এবং খেলোয়াড়কে অবশ্যই পৌঁছাতে হবে এমন জায়গাগুলি, প্রতিরক্ষা করার ক্ষেত্রগুলি, বা শত্রু কামান বা ট্যাঙ্কগুলি চিহ্নিত করতে খেলোয়াড়কে অক্ষম করার জন্য বিস্ফোরক লাগাতে হবে তা দেখিয়ে দেয় এবং শত্রুপক্ষের সেনাবাহিনী নিতে কয়েকটি স্থানে মেশিনগান এবং ফ্ল্যাক কামানের মতো অস্ত্র পাওয়া যায় তা চিহ্নিত করে দেয়। এছাড়াও, কিছু মিশনে খেলোয়াড়কে ট্যাঙ্ক চালিয়ে যুদ্ধ করতে হয়।

তথ্যসূত্র
---------

1. ↑  "Steve Fukuda"। *Metacritic*। সংগ্রহের তারিখ জুলাই ২৩, ২০১৮।
2. ↑  "Microsoft Announces Xbox 360 Day One Launch Lineup — Strongest Launch in the History of Video Game Consoles"। Microsoft। নভেম্বর ১৪, ২০০৫। সংগ্রহের তারিখ নভেম্বর ১৪, ২০০৫।
3. ↑  "GameSpot Call of Duty 3 Q&A"। GameSpot AU। আগস্ট ৩, ২০১১। সেপ্টেম্বর ২৯, ২০০৭ তারিখে মূল থেকে আর্কাইভ করা। সংগ্রহের তারিখ জুলাই ১৯, ২০০৭।
4. ↑  Rorie, Matthew। "Call of Duty 2 Game Guide - Page 20 - Game Guides at GameSpot"। GameSpot AU। জুলাই ১১, ২০১১ তারিখে মূল থেকে আর্কাইভ করা। সংগ্রহের তারিখ জুলাই ১৯, ২০০৭।
**চার্লস হোয়াইট বেরি** (১১ এপ্রিল ১৮৭১ - ৩০ এপ্রিল ১৯৪১) একজন মার্কিন চিকিৎসক, সৈনিক এবং নিউ ইয়র্ক সিটি কম্পট্রোলার ছিলেন।

জীবন
----

বেরির জন্ম ১১ এপ্রিল ১৮৭১, ক্যাটস্কিল, নিউ ইয়র্ক- এ, ফ্রাঙ্ক এম বেরি এবং আলমিরা হর্নের পুত্র। তিনি ৯ বছর বয়সে তার পিতামাতার সাথে নিউইয়র্ক সিটিতে চলে আসেন।

বেরি ১৮৯৬ সালে কলম্বিয়া ইউনিভার্সিটি কলেজ অফ ফিজিশিয়ানস অ্যান্ড সার্জনস থেকে স্নাতক হন। তারপরে তিনি ব্রুকলিনে অনুশীলন শুরু করেন, তার বেশিরভাগ সময় শৈশবে হয় এমন রোগে ব্যয় করেন। তিনি জনস্বাস্থ্যের সাথে ব্যাপকভাবে জড়িত ছিলেন, নিউ ইয়র্ক সিটি ডিপার্টমেন্ট অফ হেলথ এবং নিউইয়র্ক স্টেট ডিপার্টমেন্ট অফ হেলথের জন্য একজন রোগ নির্ণয়কারী এবং মহামারী বিশেষজ্ঞ হিসাবে কাজ করেন। ১৯১৭ সালে, তিনি নিউইয়র্ক ইউনিভার্সিটি থেকে জনস্বাস্থ্যের ডাক্তারের ডিগ্রি লাভ করেন। তিনি বেলেউভ মেডিকেল স্কুল, নিউ ইয়র্ক ইউনিভার্সিটি মেডিকেল স্কুল এবং লং আইল্যান্ড ইউনিভার্সিটি ব্রুকলিন মেডিকেল স্কুল সহ বেশ কয়েকটি মেডিকেল স্কুলে বক্তৃতা দিয়েছেন।

তথ্যসূত্র
---------

1. 1 2  Malcolm, James (১৯১৯)। *The New York Red Book*। J. B. Lyon Company। পৃষ্ঠা 95–96 – Google Books-এর মাধ্যমে।
2. ↑  "Chas. Berry Dead; Ex-Controller, 70" (পিডিএফ)। *The New York Times*। **XC**। ১ মে ১৯৪১। পৃষ্ঠা 23।
3. ↑  "Charles White Berry"। *Archives and Special Collections at the Augustus C. Long Health Sciences Library of Columbia University*। ২০২০-১১-১৭ তারিখে মূল থেকে আর্কাইভ করা। সংগ্রহের তারিখ ২০২০-১১-১২।

বহিঃসংযোগ
---------

* রাজনৈতিক কবরস্থান
* *আরলিংটন ন্যাশনাল সিমেট্রিতে* চার্লস ডব্লিউ বেরি
**উইন্ডসর পার্ক** দ্বীপরাষ্ট্র ডোমিনিকার রোসেউতে অবস্থিত একটি বহু-উদ্দেশ্যে ব্যবহৃত স্টেডিয়াম। এটি জাতীয় স্টেডিয়াম হিসেবে স্বীকৃত। অধিকাংশ ক্ষেত্রেই এ স্টেডিয়ামটি ক্রিকেট খেলায় ব্যবহার করা হয়। এছাড়াও এখানে মিস ডোমিনিকা সুন্দরী প্রতিযোগিতার আয়োজন করা হয়। ১২,০০০ আসনবিশিষ্ট স্টেডিয়ামটি আন্তর্জাতিক ক্রিকেট কাউন্সিল বা আইসিসি’র মানদণ্ডে প্রতিষ্ঠা করা হয়েছে। এখানে ব্যক্তিগত বক্স, গণমাধ্যম কেন্দ্র, অণুশীলনী জাল, খেলোয়াড়দের আবাসন ব্যবস্থা, ডিজিটাল স্কোরবোর্ডসহ পাঁচটি ক্রিকেট পীচ রয়েছে।

আন্তর্জাতিক ক্রীড়া
-------------------

বাংলাদেশ-ওয়েস্ট ইন্ডিজের মধ্যকার প্রথম দুইটি একদিনের আন্তর্জাতিক ক্রিকেট খেলা ডোমিনিকা কর্তৃপক্ষ এ স্টেডিয়ামে আয়োজন করে। ২৬ ও ২৮ জুলাই, ২০০৯ তারিখে ঐ দু’টি খেলা অনুষ্ঠিত হয়। ৬-১০ জুলাই, ২০১১ তারিখে ভারত দলের বিপক্ষে অনুষ্ঠিত টেস্টের মাধ্যমে উইন্ডসর পার্ক টেস্ট মাঠের মর্যাদা পায়।

২০১০ সালের ফিফা বিশ্বকাপের বাছাইপর্বে ডোমিনিকা ফুটবল দল তাদের প্রথম ফুটবল খেলায় অংশগ্রহণ করে। বার্বাডোসের বিপক্ষে অনুষ্ঠিত খেলায় এখানে ৪,২০০ দর্শকের সমাগম ঘটেছিল।

টেস্ট ক্রিকেট
-------------

এখানে ৫ টি টেস্ট ম্যাচ আয়োজন করা হয়েছে।

একদিনের আন্তর্জাতিক
-------------------

এখানে ৪ টি একদিবসীয় ম্যাচ আয়োজন করা হয়েছে। ২০১০ সালে হাশিম আমলা ও জ্যাক ক্যালিস এখানে ১১৯ রানের জুটি করেন যা এখানে সর্বোচ্চ।

তথ্যসূত্র
---------

1. ↑  Dominica to host ODIs in 2009 – Cricinfo.com
2. ↑  "Windsor Park to host first Test in 2011"। ৩ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৩ জুন ২০১৪।
3. ↑  Barbados tie Dominica  ওয়েব্যাক মেশিনে আর্কাইভকৃত ১০ ফেব্রুয়ারি ২০০৮ তারিখে – CONCACAF.com

আরও দেখুন
---------

* ওয়েস্ট ইন্ডিজ ক্রিকেট দল
* টেস্ট ক্রিকেট মাঠের তালিকা
* একদিনের আন্তর্জাতিক ক্রিকেট মাঠের তালিকা
* ২০১৪ নিউজিল্যান্ড ক্রিকেট দলের ওয়েস্ট ইন্ডিজ সফর

| * দে
* স
বিশ্ব সিরিজ ক্রিকেটে ব্যবহৃত আন্তর্জাতিক মাঠ |
| --- |
| অস্ট্রেলিয়া: | 
* ফুটবল পার্ক
* গাব্বা
* গ্লুচেস্টার পার্ক
* অক্সলে ওভাল
* আরএএস শোগ্রাউন্ড
* সিডনি ক্রিকেট গ্রাউন্ড
* ভিএফএল পার্ক

 |
| ওয়েস্ট ইন্ডিজ: | 
* আলবিওন স্পোর্টস কমপ্লেক্স
* অ্যান্টিগুয়া রিক্রিয়েশন গ্রাউন্ড
* বোর্দা
* কেনসিংটন ওভাল
* মিন্ডু ফিলিপ পার্ক
* কুইন্স পার্ক ওভাল
* সাবিনা পার্ক
* ওয়ার্নার পার্ক
* উইন্ডসর পার্ক

 |
| নিউজিল্যান্ড: | 
* কুকস গার্ডেনস
* মাউন্ট স্মার্ট স্টেডিয়াম
* নেলসন ক্রিকেট গ্রাউন্ড
* পুককুরা পার্ক
* তৌরঙ্গ ডোমেইন আউটার গ্রাউন্ড
* টি হুইটি পার্ক

 |
**বাসুদেব দাশগুপ্ত** (জন্ম ৩১শে ডিসেম্বর, ১৯৩৮, মৃত্যু ২০০৫ ) বাংলা সাহিত্যে হাংরি আন্দোলনের একজন বিশিষ্ট গল্পকার ও ঔপন্যাসিক। তাঁর জন্ম বর্তমান বাংলাদেশের মাদারীপুর শহরে।

বাসুদেব দাশগুপ্ত, অশোকনগরের বাড়িতে

পারিবারিক পরিচয় ও শিক্ষা
-------------------------

দেশ ভাগের কারণে ১৯৪৭ সালে তার পিতা ধীরেন্দ্রনাথ এবং মা সুরোবালা ছয়পুত্র ও এক কন্যাসহ উদ্বাস্তু পরিবাররূপে পশ্চিমবাংলায় আশ্রয় নেন । অন্যান্য উদ্বাস্তু পরিবারের সন্তানদের ন্যায় বাসুদেব দাশগুপ্তও কম্যুনিষ্ট ছাত্র পরিষদে যোগ দেন । ১৯৬১ সালে স্কটিশ চার্চ কলেজ থেকে তিনি বাংলা ভাষায় সান্মানিক স্নাতক হন; ১৯৭০ সালে বি.এড পাশ করেন । ১৯৬৫ থেকে ১৯৯৯ পর্যন্ত তিনি কল্যাণগড় বিদ্যামন্দিরে শিক্ষকতে করেন ও সেখান থেকে অবসর নেন । ১৯৭০ সালে তিনি বান্ধবী ইন্দিরা কুণ্ডুকে বিবাহ করেন ।

হাংরি আন্দোলন
-------------

১৯৬২ সালে শক্তি চট্টোপাধ্যায় ও দেবী রায়-এর আহ্বানে হাংরি আন্দোলন-এ যোগ দেন । মাদকে আসক্তি থাকলেও, হাংরি কার্যকলাপ অর্থে যে কাউনটার কালচারাল কর্মকাণ্ডে আন্দোলনকারীরা ব্যাপৃত ছিলেন, তাতে তিনি অংশগ্রহণ করতেন না । অবশ্য ১৯৬৪ সালে তার বিরুদ্ধেও গ্রেফতারি পরোয়ানা জারি হয়েছিল ।

সাহিত্যকর্ম
-----------

১৯৬৩ সালে **রন্ধনশালা** গল্প লিখে তিনি সাড়া ফেলে দেল । ১৯৬৪ সালে লেখেন **রতনপুর** এবং ১৯৬৫ সালে **রিপুতাড়িত** এই গল্পগুলির কারণে অন্যান্য হাংরি আন্দোলনকারীদের তুলনায় তিনি তখনই বিদ্যায়তনিক স্বীকৃতি পান । যাদবপুর বিশ্ববিদ্যালয়ের অধ্যাপক মানবেন্দ্র বন্দ্যোপাধ্যায় (চতুরঙ্গ ১৩৭৭) উত্তরবঙ্গ বিশ্ববিদ্যালয়ের অধ্যাপক উদয়শংকর বর্মা (কবিতীর্থ ২০০৬) বাসুদেব দাশগুপ্তের গল্ল্পকে বলেছেন ত্রৈলোক্যনাথ মুখোপাধ্যায়ের ধারায় লেখা ম্যাজিক রিয়ালিস্ট রচনা । সবসুদ্ধ ১৩টি ছোটগল্প লিখেছেন বাসুদেব দাশগুপ্ত; উপন্যাস লিখেছেন তিনটি । ঔপন্যাসিক দেবেশ রায় বলেছেন (ক্ষুধার্ত ১৯৭২) বাসুদেব দাশগুপ্তের রচনায় 'শারীরিক ঘটনাই যেন আমাদের মানবিক, মানসিক সম্পর্কগুলোর নিয়ন্তা' ।

রচনাপঞ্জী
---------

* **ছোটগল্প** : চোরাবালি (১৯৫৯), রন্ধনশালা (১৯৬৩), বমনরহস্য (১৯৬৩), রতনপুর (১৯৬৪), রিপুতাড়িত (১৯৬৪), অভিরামের চলাফেরা (১৯৬৭), লেনি ব্রুশ ও গোপাল ভাঁড়কে (১৯৬৮), দেবতাদের কয়েক মিনিট (১৯৭১), আনন্দবাজার, গোয়েন্দা আর্তনাদ -- রিপরিপ (১৯৭১), ডং ওয়াং এর গোপন সংকেত (১৯৭২), দূরবীন (১৯৮৩), শেষ প্রহরে অভিযান (১৯৮৭), মৌননগরীর ইতিকথা (১৯৯৬) ।
* **উপন্যাস**: উৎপাত (১৯৬২), খেলাধুলা ( ১৯৮১), মৃত্যুগুহা থেকে প্রথম কিস্তি (১৯৮৭) ।
* **প্রবন্ধ/বক্তৃতা**: বন্দী বাস্তবতা ও আমার অলিখিত গদ্যের ছিন্নরূপ (১৯৮৬), আলপনার জন্য; সন্দীপন চট্টোপাধ্যায়ের 'এখন আমার কোনো অসুখ নেই' উপন্যাসের আলোচনা (১৯৭৭), প্রসঙ্গ বিনয় মজুমদার (বাং ১৪০৫), নববর্ষের অনাবিল আনন্দ (১৯৭৮) ।
* **সাক্ষাৎকার**: নিষাদ পত্রিকা (১৯৭০), দ্বন্দ্বমুখ পত্রিকা (১৯৭৮), তা পত্রিকা (১৯৯৯) ।

তথ্যসূত্র
---------

* **কবিতীর্থ বাসুদেব দাশগুপ্ত সংখ্যা** (জানুয়ারি ২০০৬) । সম্পাদক: উৎপল ভট্টাচার্য । ৫০/৩ কবিতীর্থ সরণি, কলকাতা ৭০০০২৩ ।
* **হাংরি শ্রুতি ও শাস্ত্রবিরোধী আন্দোলন** (১৯৮৬) । ড.উত্তম দাশ । মহাদিগন্ত প্রকাশনী, কলকাতা ।
* **ক্ষুধিত প্রজন্ম ও আন্যান্য প্রবন্ধ** (১৯৯৫) । ড.উত্তম দাশ । মহাদিগন্ত প্রকাশনী, কলকাতা ।
* **একালের গদ্যপদ্য সাহিত্য আন্দোলনের দলিল** (১৯৭০) । সত্য গুহ । অধুনা প্রকাশনী, আমহার্স্ট স্ট্রিট, কলকাতা ।
* **Salted Feathers Hungryalist Issue** (1967). Editor: Lee Altman and Dick Bakken. Portland, Oregon, USA.
* **Intrepid Hungryalist Issue**. (1969). Editor Allan De Loach. Buffalo, New York, USA.


উইকিমিডিয়া কমন্সে **বাসুদেব দাশগুপ্ত** সংক্রান্ত মিডিয়া রয়েছে।
**জেন-তিয়েন উং** হলেন একজন তাইওয়ানি-মার্কিন শিশুরোগ বিশেষজ্ঞ (নবজাতক বিশেষজ্ঞ, অ্যানেস্থেসিওলজিস্ট), লেখক এবং কলম্বিয়া ইউনিভার্সিটির নিউ ইয়র্ক প্রেসবিটারিয়ান হাসপাতালের শিশুরোগ-চিকিৎসার অধ্যাপক, যিনি অকাল শিশুদের চিকিৎসার জন্য বাবল সিপিএপি তৈরি করেছিলেন।

উং ১৯৬৬ সালে তাইওয়ানের তাইপেই মেডিকেল কলেজ থেকে স্নাতক হন। এরপর তিনি মার্কিন যুক্তরাষ্ট্রের নিউ ইয়র্ক সিটিতে চলে আসেন, যেখানে তিনি ১৯৭১ সালে নিউইয়র্ক সিটির ব্রঙ্কস-লেবানন হাসপাতাল সেন্টার এবং কলম্বিয়া প্রেসবিটারিয়ান মেডিকেল সেন্টারে প্রসূতি-গাইনোকোলজি এবং অ্যানেস্থেসিওলজিতে রেসিডেন্সি সম্পন্ন করেন। তারপরে তিনি ১৯৭৪ সালে নিউইয়র্ক প্রেসবিটারিয়ান হাসপাতালে শিশুরোগ এবং নবজাতক নিবিড় পরিচর্যা ঔষধের উপর একটি সম্মিলিত ফেলোশিপ সম্পন্ন করেন এবং তারপরে কলম্বিয়াতে একজন উপস্থিত চিকিৎসক এবং অধ্যাপক হিসাবে কাজ চালিয়ে যান।  ১৯৭০-এর দশকের মাঝামাঝি "কলাম্বিয়া ইউনিভার্সিটি, নিউ ইয়র্কের ডাঃ জেন-তিয়েন উং ছোট নাকের প্রংগুলি ব্যবহার করে বুদ্বুদ তৈরি করে সিপিএপি সিস্টেম তৈরি করেছিলেন এবং তার ইউনিট সিপিএপি এর সাথে তার অসাধারণ ফলাফলের জন্য বহু দশক ধরে সুপরিচিত ছিলেন।" 

উং অন্তত পঞ্চাশটি প্রকাশিত নিবন্ধ এবং বই লিখেছেন।

তথ্যসূত্র
---------

1. ↑  Chan, KM; Chan, HB (২০০৭)। "The Use of Bubble CPAP in Premature Infants: Local experience" (পিডিএফ): 86–92। ডিওআই:10.1016/S1561-5413(08)60006-X অবাধে প্রবেশযোগ্য।
2. ↑  Jen-Tien Wung MD  ওয়েব্যাক মেশিনে আর্কাইভকৃত ১৪ এপ্রিল ২০২১ তারিখে; Columbia Doctors (accessed 11/16/20)
3. ↑  "The Legends of Neonatology 2013 Honorees" (পিডিএফ)। ডিসেম্বর ২০১২।
4. ↑  Pk Rajiv, CPAP (Continuous Positive Airway pressure) Bedside Application in the Newborn, (2011), p. xix
5. ↑  "Parent and Child, The Babysavers," *The New York Times* May 11, 1975
6. ↑  "Profile: Jen-Tien Wung"। *ResearchGate*।
**ক্যালকাটা কনভেনশন**  বা  *কলকতা সম্মেলন*  গ্রেট ব্রিটেন ও আয়ারল্যান্ডের যুক্তরাজ্য এবং তিব্বত এবং উত্তর ভারতের রাজ্যের সিকিমের শাসক চীনা বংশোদ্ভূত রাজ্যের মধ্যবর্তী ১৯তম শতাব্দীর একটি চুক্তি।ভারতবর্ষের গভর্নর-জেনারেল লর্ড ল্যানসনডে এবং চীনা আমবান বা তিব্বতের বাসিন্দা, ১৮৯০ সালের ১৭ মার্চ ভারতের কলকাতায় চুক্তি সাক্ষর করেন।

পেক্ষাপট
--------

উত্তর-পূর্ব ভারতে  ব্রিটিশ অস্থায়ী তিব্বতের বাজার উন্মুক্ত করা এবং চীনের শিল্পজাত বস্ত্র, তামাক, শস্য, সরঞ্জাম ও চা সম্প্রসারণ করে।  একই সময়ে, এই খেলাটি অঞ্চলের রাশিয়ান সাম্রাজ্যের সাথে খেলে ব্রিটিশরা তাদের ভারতীয় সাম্রাজ্যের উত্তরের একটি বাফার জোনটি তৈরি করা গুরুত্বপূর্ণ বলে মনে করে, যাতে রাশিয়ানরা আক্রমণ থেকে বাঁচতে পারে।

রসদ
---

ধারা-১ এর অধীনে সিকিম ও তিব্বতের সীমাটি পর্বতশৃঙ্গের তীক্ষ্ণতা হিসাবে চিহ্নিত করা হয়েছিল, যা সিক্কিমের তিস্তা নদীতে প্রবাহিত পানি এবং তিব্বত মূচু নদীতে প্রবাহিত পানি এবং তিব্বতের অন্যান্য নদীতে উত্তর উপদ্বীপ থেকে তার উপনদিকে পৃথক করে।ভুটান সীমান্তের মাউন্ট গিম্মোচিতে লাইনটি শুরু হয় এবং ঊর্ধ্বমার্জিত জলবায়ু অনুসরণ করে যেখানে নেপালি অঞ্চলটিতে শেষ হয়।

ফলাফল
-----

১৮৯৩ সালের ডিসেম্বরে মূল সম্মেলনের একটি প্রোটোকল যোগ করা হয়। *১৮৯০ সালের সিকিম-তিব্বতের কনভেনশনের সাথে যুক্ত বাণিজ্য, যোগাযোগ এবং চার্চ সম্পর্কে রেগুলেশন* তিব্বতের য়াটং, তিব্বতের একটি ব্রিটিশ বাণিজ্য পোস্ট প্রতিষ্ঠার জন্য অনুমোদিত এবং যোগাযোগ সংক্রান্ত নিচের প্রবিধান।

তথ্যসূত্র
---------

1. ↑  "Convention between Great Britain and China relating to Sikkim and Tibet" (পিডিএফ)। *UK Treaties Online*। ১৮৯০-০৩-১৭। ২০১৭-০৭-০৯ তারিখে মূল (PDF) থেকে আর্কাইভ করা। সংগ্রহের তারিখ ২০১৭-০৮-১৬।
2. ↑   উইকিসংকলনে Convention Between Great Britain and China Concerning Sikkim and Tibet সম্পর্কিত কর্ম দেখুন।
3. ↑  "中英藏印條約 - 维基文库，自由的图书馆"। *zh.wikisource.org* (চীনা ভাষায়)। সংগ্রহের তারিখ ২০১৭-০৮-১৫।
4. ↑  Younghusband 1910, পৃ. 51।
5. ↑  Arora, Vibha (২০০৮)। "Routing the Commodities of Empire through Sikkim (1817-1906)"। *Commodities of Empire: Working Paper No.9* (পিডিএফ)। Open University। পৃষ্ঠা 4–5। আইএসএসএন 1756-0098।
6. ↑  Rajiv Rai (২০১৫)। *The State in the Colonial Periphery: A Study on Sikkim’s Relation with Great Britain*। Partridge Publishing India। পৃষ্ঠা 25–27। আইএসবিএন 978-1-4828-4871-7।
7. ↑  Joshi, H. G. (২০০৪)। *Sikkim: Past and Present*। Mittal Publications। পৃষ্ঠা 89। আইএসবিএন 978-81-7099-932-4।
8. ↑  Younghusband 1910, পৃ. 440।
**বাংলাদেশ চলচ্চিত্র প্রযোজক ও পরিবেশক সমিতি** বাংলাদেশের চলচ্চিত্র প্রযোজক ও পরিবেশকদের একটি বাণিজ্যিক সংস্থা যা চলচ্চিত্র শিল্পের উন্নয়নের জন্য কাজ করে। খুরশেদ আলম খসরু বাংলাদেশ চলচ্চিত্র প্রযোজক ও পরিবেশক সমিতির সভাপতি।

ইতিহাস
------

বাংলাদেশ চলচ্চিত্র প্রযোজক সমিতি এবং বাংলাদেশ চলচ্চিত্র পরিবেশক সমিতি, দুটি প্রতিষ্ঠানের একত্রীকরণের মাধ্যমে বাংলাদেশ চলচ্চিত্র প্রযোজক ও পরিবেশক সমিতি গঠিত হয়। বাংলাদেশের স্বাধীনতার পরপরই "বাংলাদেশ চলচ্চিত্র প্রযোজক সমিতি" ১৯৭২ সালে খান আতাউর রহমান প্রতিষ্ঠা করেছিলেন। বাংলাদেশ চলচ্চিত্র পরিবেশক সমিতি ১৯৭৫-১৯৭৬ সালে প্রতিষ্ঠিত হয়। ১৯৯৭ সালে সংগঠনগুলো একত্রিত হয়ে বাংলাদেশ চলচ্চিত্র প্রযোজক ও পরিবেশক সমিতি গঠন করে। ২০২০ সালে বাংলাদেশ চলচ্চিত্র প্রযোজক ও পরিবেশক সমিতি, বাংলাদেশ চলচ্চিত্র পরিচালক সমিতি এবং বাংলাদেশ চলচ্চিত্র প্রদর্শক সমিতির প্রতিনিধিরা তথ্যমন্ত্রী হাছান মাহমুদের সাথে চলচ্চিত্র শিল্পকে পুনরুজ্জীবিত করার উপায় খুঁজে বের করতে এবং সিনেমা হলগুলো বন্ধ হওয়া বিরত রাখতে আলোচনায় বসেছিলেন।

তথ্যসূত্র
---------

1. ↑  "Film producer elections in the offing"। *Prothomalo* (ইংরেজি ভাষায়)। সংগ্রহের তারিখ ২৯ মার্চ ২০২০।
2. ↑  "Dhallywood saw dirty games in 2017"। *New Age* (ইংরেজি ভাষায়)। সংগ্রহের তারিখ ২৯ মার্চ ২০২০।
3. ↑  "AKM Jahangir Khan passes away"। *New Age* (ইংরেজি ভাষায়)। সংগ্রহের তারিখ ২৯ মার্চ ২০২০।
4. ↑  Hayat, Anupam। "Film Associations"। *en.banglapedia.org*। Banglapedia। সংগ্রহের তারিখ ২৯ মার্চ ২০২০।
5. ↑  "Hasan for combined efforts to protect cinema halls | Bangladesh Sangbad Sangstha (BSS)"। BSS। সংগ্রহের তারিখ ২৯ মার্চ ২০২০।
**ভূমি আপিল বোর্ড** (ইংরেজি: Land Appeal Board) একটি আধা-বিচার বিভাগীয় সরকারি সংস্থা যা বাংলাদেশে ভূমি পরিচালনার বিষয়ে দায়ের করা আপিল শুনানির জন্য দায়বদ্ধ। এটি ভূমি ব্যবস্থাপনা এবং ভূমি প্রশাসন সম্পর্কিত বিষয়ে সরকারকে পরামর্শ দেয়। ভূমি আদালত, উপজেলা চেয়ারম্যান এবং উপজেলা সদস্যরা যে সিদ্ধান্ত নেন তা মূল্যায়নের জন্য এটি দায়বদ্ধ। জমি ও আইন সম্পর্কিত এর রায়গুলো চূড়ান্ত এবং আপিল করা যাবে না।

ইতিহাস
------

ভূমি আপিল বোর্ডের কার্যাদি মূলত ইস্ট ইন্ডিয়া কোম্পানির রাজস্ব বোর্ডের অন্তর্ভুক্ততে ১৭৭২ সালে প্রতিষ্ঠিত হয়। ১৯৭১ সালে বাংলাদেশের স্বাধীনতা পর্যন্ত রাজস্ব বোর্ড স্বাধীনভাবে কাজ করে চলেছিল তখন তার দায়িত্ব ভূমি প্রশাসন ও ভূমি সংস্কার বিভাগে অর্পিত হয়। আইন ও ভূমি সংস্কার মন্ত্রণালয়ের অধীনে ১৯৭৩ সালে ভূমি প্রশাসন ও ভূমি সংস্কার বিভাগ নতুন ভূমি মন্ত্রণালয়ে পরিণত হয় এবং রাজস্ব বোর্ড বাতিল হয়। ভূমি আপিল বোর্ড ১৯৮৯ সালের ভূমি আপিল বোর্ড আইন ১৯৮৯ এর মাধ্যমে গঠিত হয়েছিল যা সংসদের মধ্য দিয়ে পাস হয়েছিল এবং ১৯৮৯ সালের ৩১ মে বাংলাদেশের রাষ্ট্রপতি আইনে স্বাক্ষরিত হয়েছিল। ভূমি প্রশাসন বোর্ড দুটি বোর্ডে বিভক্ত হয়েছিল, ভূমি আপিল বোর্ড এবং ভূমি সংস্কার বোর্ড। এটি চেয়ারম্যান এবং বোর্ডের দুইজন সদস্য দ্বারা পরিচালিত হয়।

তথ্যসূত্র
---------

1. 1 2  শামসুদ-দীন আহমদ (২০১২)। "ভূমি প্রশাসন"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  "How to do mutation of land"। *The Daily Star* (ইংরেজি ভাষায়)। ৪ আগস্ট ২০১৫। সংগ্রহের তারিখ ২০ জুলাই ২০১৮।
3. ↑  "Pvt project on public land"। *The Daily Star* (ইংরেজি ভাষায়)। ২০ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২০ জুলাই ২০১৮।
4. ↑  "History"। *lab.portal.gov.bd* (ইংরেজি ভাষায়)। সংগ্রহের তারিখ ২০ জুলাই ২০১৮।
5. ↑  Piyal, Saidunnabi। "Land Administration Policy"। *Law and Our Rights*। The Daily Star। সংগ্রহের তারিখ ২০ জুলাই ২০১৮।
6. ↑  Piyal, Saidunnabi। "The problem with land policy"। *The Daily Star*। ১৩ জুলাই ২০১৮ তারিখে মূল থেকে আর্কাইভ করা। সংগ্রহের তারিখ ২০ জুলাই ২০১৮।
**বাংলাদেশ শিপিং কর্পোরেশন** বাংলাদেশের রাষ্ট্রীয় মালিকানাধীন, একটি স্বায়ত্তশাসিত সংস্থা। এটি বেশ কয়েকটি জাহাজ এবং তেল ট্যাঙ্কারের মালিক এবং অন্যান্য পরিচালকদের কাছে সমুদ্রগামী জাহাজও ভাড়া দেয়। জাহাজগুলি তৈরি পোশাক এবং অন্যান্য রফতানি সামগ্রী বহন করতে এবং সৌদি আরব ও সংযুক্ত আরব আমিরাত থেকে অপরিশোধিত তেল আমদানিতে ব্যবহৃত হয়।

ইতিহাস
------

শিপিং কর্পোরেশনটি বাংলাদেশের স্বাধীনতার ঠিক পরে ১৯৭২ সালের ৫ ই ফেব্রুয়ারি দশ নম্বর রাষ্ট্রপতি আদেশের অধীনে প্রতিষ্ঠিত হয়েছিল। এটি ১৯৭৪ সালে তার প্রথম জাহাজটি কিনেছিল। জাহাজটির নামকরণ হয়েছিল *বাংলার দূত* (বাংলার রাষ্ট্রদূত)। ২০০১ হিসাবে, কর্পোরেশনটির ১৩ টি জাহাজের মালিকানা ছিল, যার মধ্যে দুটি তেলের ট্যাঙ্কার।

সদরদপ্তর
--------

সংস্থাটির প্রধান সদরদপ্তর বন্দর নগরী চট্টগ্রামে অবস্থিত। ঢাকা ও খুলনা দু'জায়গাতেই শাখা অফিস রয়েছে। এটি একটি আধা স্বায়ত্তশাসিত সংস্থা হলেও বাংলাদেশ সরকারের নৌ-পরিবহন মন্ত্রী কর্পোরেশনের চেয়ারম্যানের দায়িত্ব পালন করেন। কর্পোরেশন চট্টগ্রামে নিজস্ব আধুনিক সামুদ্রিক কর্মশালাও পরিচালনা করে।

তথ্যসূত্র
---------

1. 1 2 3  খন্দকার আক্তার হোসেন (২০১২)। "বাংলাদেশ শিপিং কর্পোরেশন"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  History of Bangladesh Shipping Corporation  ওয়েব্যাক মেশিনে আর্কাইভকৃত ২৮ মার্চ ২০০৯ তারিখে.

বহিঃসংযোগ
---------

* প্রাতিষ্ঠানিক ওয়েবসাইট
* চট্টগ্রাম বন্দরের জাহাজ পরিষেবা
**ড্যানিয়েল জামাতিয়া** একজন ভারতীয় রাজনীতিবিদ এবং ভারতের কমিউনিস্ট পার্টি (মার্কসবাদী) এর সদস্য। জামাতিয়া ২০০৮ থেকে ২০১৮ সাল পর্যন্ত দক্ষিণ ত্রিপুরা জেলার আম্পিনগর বিধানসভা কেন্দ্র থেকে ত্রিপুরা বিধানসভার সদস্য হিসাবে দায়িত্ব পালন করেছিলেন। ২০১৮ সালের ত্রিপুরা বিধানসভা নির্বাচনে ড্যানিয়েল ইনডিজিনাস পিপলস ফ্রন্ট অফ ত্রিপুরার প্রার্থী সিন্ধু চন্দ্র জামাতিয়ার কাছে পরাজিত হন।

রাজনৈতিক পেশা
-------------

আদিবাসী যুব ফেডারেশনের সদস্যপদ নিয়ে তার রাজনৈতিক জীবন শুরু হয়। ১৯৯৪ সালে, তিনি ভারতের কমিউনিস্ট পার্টি (মার্কসবাদী) এর সদস্য হন এবং ১৯৯৫ সালে তিনি এডিসি গ্রামের চেয়ারম্যান মনোনীত হন। বর্তমানে তিনি গণমুক্তি পরিষদের কেন্দ্রীয় কমিটির সদস্য হিসেবে দায়িত্ব পালন করছেন।

আরো দেখুন
---------

* রাধাচরণ দেববর্মা
* অঘোর দেববর্মা
* প্রভাত চৌধুরী

তথ্যসূত্র
---------

1. ↑  "Tripura Assembly Election Results in 2008"। *www.elections.in*। সংগ্রহের তারিখ ১৯ জুন ২০২০।
2. ↑  "Tripura Assembly Election Results in 2013"। *www.elections.in*। সংগ্রহের তারিখ ১৯ জুন ২০২০।
3. ↑  "Ampinagar Election Result 2018 Live: Ampinagar Assembly Elections Result Live Update, Vidhan Sabha Election Result & Live News"। *News18*। সংগ্রহের তারিখ ১৯ জুন ২০২০।
4. ↑  "AMPINAGAR Election Result 2018, Winner, AMPINAGAR MLA, Tripura"। *NDTV.com* (ইংরেজি ভাষায়)। সংগ্রহের তারিখ ১৯ জুন ২০২০।
5. ↑  "Tripura election constituencies list 2018"। *The Indian Express* (ইংরেজি ভাষায়)। সংগ্রহের তারিখ ১৯ জুন ২০২০।
**কানসেট পাপাটাই** একটি ঐতিহ্যবাহী ইন্দোনেশিয়ান যুদ্ধের নৃত্য যা একজন যুদ্ধের নায়ক (বা *দায়াক কেনিয়া* ) এবং শত্রুর বিরুদ্ধে তার সংগ্রাম সম্পর্কে অবগত করায়। তার সাহস এবং তার বিজয়ের জন্য তাকে *আজাই* উপাধিতে ভূষিত করার অনুষ্ঠানের বর্ণনা করা হয় এই কানসেট পাপাটাই নৃত্যের মাধ্যমে।

এই নৃত্যের গতিবিধি খুব চটপটে এবং উদ্যমী। কখনও কখনও নর্তকদের উচ্চ চিৎকার করে যুদ্ধকালীন পরিবেশ তৈরি করে। কানসেট পাপাটাই সাক পাকু গানের সাথে পরিবেশন করা হয় এবং বাদ্যযন্ত্র শুধুমাত্র সাপেহ ব্যবহার করা হয়। সাপেহ একটি ঐতিহ্যবাহী ইন্দোনেশিয়ান তার বাদ্যযন্ত্র।

নৃত্য অনুষঙ্গী
--------------

কানসেট পাপাটাই নাচের পরিবেশনায় পুরুষ (বা *আজাই*) নর্তকের সাথে সাধারণত একজন মহিলা নর্তকী থাকে যারা দুটি ভিন্ন ধরণের নৃত্য উপস্থাপনা করে।

  

নর্তকীর প্রথম পরিবেশনা হল **কানসেট লেডো** নাচ। এই নাচে একজন মহিলার নরম প্রকৃতিকে ধানের টুকরার সাথে তুলনা করা হয় যা প্রবল হাওয়ার ঝাপটাতে উড়ে যেতে পারে। এই নৃত্যটি ঐতিহ্যবাহী *দায়াক কেনিয়ার* পোশাক পরিহিত মহিলা নর্তকীর দ্বারা সঞ্চালিত হয় যার উভয় হাতে হর্নবিলের লেজের পালক থাকে। এই নৃত্যটি সাধারণত একটি গং এর সাথে করা হয়, তাই কানসেট লেডোকে একটি গং নাচও বলা হয়।

  

নর্তকীর দ্বিতীয় পরিবেশনা হল **কানসেট লাসান** নৃত্য যা হর্নবিলের দৈনন্দিন জীবনকে চিত্রিত করে, ধনেশ বা হর্নবিল পাখি *দায়াক কেনিয়ার দ্বারা* মহিমান্বিত একটি পাখি যা মহিমা ও বীরত্বের প্রতীক হিসেবে চিহ্নিত। কানসেট লাসান নৃত্যে সাধারণত অনেক মহিলা ভাগ নেন। তারা কানসেট লেডো নাচের মতো একই নড়াচড়া এবং ভঙ্গি ব্যবহার করে, কিন্তু গং এবং পালক ছাড়াই এই নৃত্য পরিবেশন করা হয়। এই নৃত্যটি উড়ে যাওয়ার সময় এবং গাছে বসে থাকার সময় হর্নবিলের পালকের নাড়াচাড়ার ভংগী দ্বারা প্রেরিত হয়ে এই নৃত্যের অংগ সঞ্চালনা প্রস্তুত করা হয়েছে।

তথ্যসূত্র
---------

1. ↑  tari kancet papatai  ওয়েব্যাক মেশিনে আর্কাইভকৃত ২ এপ্রিল ২০১৫ তারিখে diakses 16 Maret 2015
2. 1 2  tari perang kalimantan timur  ওয়েব্যাক মেশিনে আর্কাইভকৃত ২ এপ্রিল ২০১৫ তারিখে diakses 16 Maret 2015
3. 1 2 3  seni tari dayak diakses 16 Maret 2015
4. 1 2  tari kancet lasan  ওয়েব্যাক মেশিনে আর্কাইভকৃত ১৯ মার্চ ২০১৫ তারিখে diakses 16 Maret 2015
**চাদ–লিবিয়া যুদ্ধ** ছিল ১৯৭৮ থেকে ১৯৮৭ সালের মধ্যে লিবীয় ও চাদীয় বাহিনীর মধ্যে সংঘটিত কয়েক দফা বিক্ষিপ্ত যুদ্ধ। ১৯৭৮ সালের আগে থেকে লিবিয়া চাদের অভ্যন্তরীণ বিষয়াদিতে জড়িত ছিল, এবং মুয়াম্মার গাদ্দাফির ক্ষমতা দখলে আগেই ১৯৬৮ সালে চাদের গৃহযুদ্ধ উত্তর চাদে ছড়িয়ে পড়লে লিবিয়া এই সংঘর্ষে জড়িত হয়ে পড়ে। এই যুদ্ধ চলাকালে লিবিয়া চার বার (১৯৭৮, ১৯৭৯, ১৯৮০–৮১ এবং ১৯৮৩–৮৭ সালে) চাদে সামরিক হস্তক্ষেপ করে। প্রত্যেকবারই লিবিয়া চাদের গৃহযুদ্ধে যুদ্ধরত কিছু দলের সমর্থন লাভ করে, অন্যদিকে লিবিয়ার প্রতিদ্বন্দ্বীরা ফ্রান্সের সাহায্য লাভ করে। ফ্রান্স চাদীয় সরকারকে রক্ষা করার জন্য ১৯৭৮, ১৯৮৩ এবং ১৯৮৬ সালে চাদে সামরিক অভিযান পরিচালনা করে।

যুদ্ধটির ধরন ১৯৭৮ সালে প্রকাশিত হয়। লিবীয়রা সাঁজোয়া যান, গোলন্দাজ বাহিনী ও বিমানবাহিনী ব্যবহার করে, আর তাদের চাদীয় মিত্ররা পদাতিক বাহিনীর ভূমিকায় অবতীর্ণ হয়ে শত্রুর ওপর নজরদারি ও যুদ্ধের মূল ভার গ্রহণ করে। এই ধরনটি ১৯৮৬ সালে যুদ্ধের শেষদিকে চরমভাবে পরিবর্তিত হয়। সেসময় অধিকাংশ চাদীয় বাহিনী উত্তর চাদে লিবিয়ার দখলদারিত্বের মোকাবেলা করার জন্য একত্রিত হয়। এরকম জাতীয় ঐক্য চাদে আর কখনো দেখা যায় নি। এর ফলে লিবীয়রা তাদের প্রথাগত পদাতিক বাহিনী থেকে বঞ্চিত হয়। এটা ঠিক সেই সময়ে ঘটে যখন লিবীয়রা ট্যাঙ্ক-বিধ্বংসী ও বিমান-বিধ্বংসী ক্ষেপণাস্ত্রে সুসজ্জিত একটি দ্রুতগতিসম্পন্ন চাদীয় বাহিনীর মুখোমুখি হয়। এর ফলে অস্ত্রশস্ত্রের দিক থেকে লিবীয়দের যে আধিপত্য ছিল তা দূরীভূত হয়ে যায়। এরপর সংঘটিত হয় টয়োটা যুদ্ধ, যার ফলে লিবীয় বাহিনী পরাজিত হয়ে চাদ থেকে বিতাড়িত হয় এবং যুদ্ধটির অবসান ঘটে।

লিবিয়ার প্রাথমিক লক্ষ্য ছিল আউজৌ অঞ্চল (চাদের সর্ব উত্তরের অংশ) দখল করা, যেটিকে গাদ্দাফি ঔপনিবেশিক আমলের একটি অমীমাংসিত চুক্তির অজুহাতে লিবিয়ার অংশ বলে দাবি করেছিলেন। ১৯৭২ সালে তাঁর লক্ষ্য হয়ে দাঁড়ায় লিবিয়ার *উদরতলে* এমন একটি আশ্রিত রাষ্ট্র প্রতিষ্ঠা, যেটি তাঁর জামাহিরিয়ার মতো একটি ইসলামি প্রজাতন্ত্র হবে, লিবিয়ার সঙ্গে ঘনিষ্ঠ সম্পর্ক বজায় রাখবে এবং আউজৌ অঞ্চল লিবিয়ার অন্তর্গত বলে স্বীকার করে নেবে; অঞ্চলটি থেকে ফরাসি প্রভাব নির্মূল করা; এবং চাদকে একটি ঘাঁটি হিসেবে ব্যবহার করে মধ্য আফ্রিকায় লিবিয়ার প্রভাব বিস্তার করা।

আরও দেখুন
---------

তথ্যসূত্র
---------

1. ↑  Globalsecurity.org, Libyan Intervention in Chad, 1980-Mid-1987
2. ↑  Geoffrey Leslie Simons, *Libya and the West: from independence to Lockerbie*, Centre for Libyan Studies (Oxford, England). Pg. 57–58
3. 1 2 3  Geoffrey Leslie Simons, *Libya and the West: from independence to Lockerbie*, Centre for Libyan Studies (Oxford, England). Pg. 57
4. 1 2  K. Pollack, *Arabs at War*, p. 375
5. ↑  K. Pollack, p. 376
6. ↑  S. Nolutshungu, *Limits of Anarchy*, p. 230
7. ↑  M. Azevedo, *Roots of Violence*, p. 151
**স্পটেড সটুথ**(বৈজ্ঞানিক নাম: *Prioneris thestylis(Doubleday)*) এক প্রজাতির মাঝারি আকারের প্রজাপতি। এরা ‘পিয়েরিডি’ পরিবার এর সদস্য।

উপপ্রজাতি
---------

ভারতে প্রাপ্ত স্পটেড সটুথ এর উপপ্রজাতি হল- 

* *Prioneris thestylis thestylis* Doubleday, 1842 – Himalayan Spotted Sawtooth

বর্ণনা
------

প্রজাপতির দেহাংশের পরিচয় বিশদ জানার জন্য প্রজাপতির দেহ এবং ডানার অংশের নির্দেশিকা দেখুন:-

এই প্রজাতি রায়সেনা (Hill Jezebel) প্রজাতিকে নকল করে।

পুরুষ নমুনার সামনের ডানার শীর্ষভাগ তীক্ষ্ণ। ডানার উপরিতল সাদা এবং সামনের ডানার উপরিপৃষ্ঠ শীর্ষভাগ চওড়া কালো এবং সাদা রেখা এবং ছোপযুক্ত। পুরুষ নমুনায় আর্দ্র ঋতুরূপে পিছনের ডানার উপরিপৃষ্ঠ সাদা ছোপযুক্ত চওড়া কালো বর্ডার অথবা সীমারেখা দেখা যায়।

স্ত্রী নমুনার ডানার উপরিতল হিল জেজেবেল এর অনুরূপ অর্থাৎ মূল রং কালো এবং কালচে আঁশে ছাওয়া, বিভিন্ন আকৃতির সাদা এবং ক্রীমবর্ণ ছাপযুক্ত। তবে অমিল হিসাবে, সামনের ডানার উপরিতলে সেল এর শেষপ্রান্তে ৪টি ছট এবং সুস্পষ্ট আঁকাবাঁকা সাদা ছোপ এর সারি বিদ্যমান। স্ত্রী এবং পুরুষ উভয় নমুনাতে সামনের ডানার নিম্নতলে উপরিউক্ত ৪টি ছট এবং সুস্পষ্ট আঁকাবাঁকা ছোপ এর সারি দেখা যায়। উভয় নমুনাতেই পিছনের ডানার নিম্নতল হিল জেজেবেলের ন্যায় কালো এবং লম্বাটে হলুদ ছোপযুক্ত। শুষ্ক ঋতুরূপে, পিছনের ডানার নিম্নতলে কালো দাগ-ছোপ প্রায় থাকেই না এবং অধিকাংশ ভাগ হলুদ থাকে যাতে শিরা বরাবর সাদা রেখার উপস্থিতি লক্ষ করা যায়। শুষ্ক ঋতুরূপে এই প্রজাতির নমুনা আকারে অপেক্ষাকৃত ছোট হয়।

চিত্রশালা
---------

তথ্যসূত্র
---------

1. ↑  "*Prioneris thestylis Doubleday, 1842 – Spotted Sawtooth*"। সংগ্রহের তারিখ ৯ মার্চ ২০১৮।
2. ↑  Peter, Smetacek (২০১৮)। *A Naturalist's Guide to the Butterflies of India Pakistan, Nepal, Bhutan, Bangladesh and Sri Lanka* (ইংরেজি ভাষায়) (1st সংস্করণ)। New Delhi: Prakash Books India Pvt. Ltd.। পৃষ্ঠা ৫২। আইএসবিএন 978 81 7599 406 5।

বহিঃসংযোগ
---------


উইকিমিডিয়া কমন্সে **কাংসা** সংক্রান্ত মিডিয়া রয়েছে।
**কলম্বাস** হল মার্কিন যুক্তরাষ্ট্রের জর্জিয়া রাজ্যের পশ্চিম-মধ্য সীমান্তে অবস্থিত একটি একীভূত শহর-কাউন্টি। কলম্বাস শহরটি আলাবামার ফেনিক্স সিটি থেকে সরাসরি চত্তাহুচি নদী অতিক্রম করে বিপরীত তীরে অবস্থিত। এটি মুস্কোগী কাউন্টির কাউন্টি আসন, যার সাথে শহরটি আনুষ্ঠানিকভাবে ১৯৭০ সালে একীভূত হয়। কলম্বাস হল জর্জিয়ার দ্বিতীয় বৃহত্তম শহর (আটলান্টার পরে), এবং এটি রাজ্যের চতুর্থ বৃহত্তম মহানগর অঞ্চল। ২০২০ সালের মার্কিন যুক্তরাষ্ট্রের আদমশুমারি অনুসারে, কলম্বাসের জনসংখ্যা ২,০৬,৯২২ জন, কলম্বাস মহানগর অঞ্চলের জনসংখ্যা ৩,২৮,৮৮৩ জন। মহানগর অঞ্চলটি কলম্বাস-অবার্ন-ওপেলিকা সম্মিলিত পরিসংখ্যান অঞ্চল গঠনের জন্য আলাবামার নিকটবর্তী অবার্ন ও ওপেলিকার শহরের সাথে যোগদান করে। মার্কিন আদমশুমারি ব্যুরো অনুযায়ী সম্মিলিত পরিসংখ্যান অঞ্চলটির আনুমানিক জনসংখ্যা ২০১৯ সালের হিসাবে ৪,৮৬,৬৪৫ জন।

কলম্বাস আটলান্টা থেকে ১০০ মাইল (১৬০ কিমি) দক্ষিণ-পশ্চিমে অবস্থিত। মার্কিন সেনাবাহিনীর ম্যানুভার সেন্টার অব এক্সিলেন্স ও শহরের প্রধান নিয়োগকর্তা ফোর্ট বেনিং শহরটির দক্ষিণে দক্ষিণ মুস্কোজি ও চাত্তাহুচি কাউন্টিতে অবস্থিত। কলম্বাসে জাদুঘর ও পর্যটন স্থান রয়েছে, যার মধ্যে জাতীয় পদাতিক যাদুঘর রয়েছে, যা মার্কিন সেনাবাহিনীর পদাতিক শাখার উদ্দেশ্যে নিবেদিত। শহরটিতে চাত্তাহুচি নদীর উপর নির্মিত বিশ্বের দীর্ঘতম শহুরে হোয়াইটওয়াটার রাফটিং কোর্স রয়েছে।

ইতিহাস
------

### শুরু

এটি কয়েক শতাব্দী ধরে ক্রিক ইন্ডিয়ানদের ঐতিহ্যবাহী অঞ্চল ছিল, যারা ইউরোপীয় যোগাযোগের পরে দক্ষিণ-পূর্বের পাঁচটি সভ্য উপজাতির একটি হিসাবে পরিচিত হয়েছিল। যারা শ্বেতাঙ্গ-অধিকৃত এলাকার কাছাকাছি বসবাস করত, তারা যথেষ্ট বাণিজ্য পরিচালনা করত এবং কিছু ইউরোপীয়-আমেরিকান উপায় অবলম্বন করত।

জর্জিয়া আইনসভার একটি আইন দ্বারা ১৮২৮ সালে প্রতিষ্ঠিত কলম্বাস আলাবামায় প্রবেশের আগে চাত্তাহুচি নদীর নাব্য অংশের শুরুতে এবং ফেডারেল রোডের শেষ অংশে অবস্থিত ছিল। শহরটির নামকরণ ক্রিস্টোফার কলম্বাসের উদ্দেশ্যে করা হয়েছিল। শহরের জন্য পরিকল্পনাটি তৈরি করেছিলেন ড. এডউইন এল. ডিগ্র্যাফেনরিড, যিনি শহরটিকে নদীকে উপেক্ষা করে একটি ব্লাফের উপর স্থাপন করেছিলেন। পশ্চিমে নদীর বিপরীত তীরে, যেখানে বর্তমান সময়ে আলাবামার ফিনিক্স সিটি অবস্থিত, সেখানে ক্রিকরা বসবাস করত ১৮৩৬ সালে ফেডারেল সরকার ইউরোপীয়-আমেরিকান বসতি স্থাপনকারীদের জন্য সড়ক তৈরি করতে তাদের জোরপূর্বক উচ্ছেদ না করা পর্যন্ত।

তথ্যসূত্র
---------

1. ↑  "2021 U.S. Gazetteer Files"। United States Census Bureau। সংগ্রহের তারিখ অক্টোবর ২, ২০২১।
2. 1 2  "QuickFacts: Columbus city, Georgia"। United States Census Bureau। সংগ্রহের তারিখ অক্টোবর ২, ২০২১।
3. 1 2  "2020 Population and Housing State Data"। United States Census Bureau। সংগ্রহের তারিখ অক্টোবর ২, ২০২১।
4. ↑  "US Board on Geographic Names"। United States Geological Survey। অক্টোবর ২৫, ২০০৭। সংগ্রহের তারিখ জানুয়ারি ৩১, ২০০৮।
5. ↑  "Find a County"। National Association of Counties। মে ৩১, ২০১১ তারিখে মূল থেকে আর্কাইভ করা। সংগ্রহের তারিখ ২৬ অক্টোবর ২০২১।
6. ↑  "Columbus–Auburn–Opelika, GA–AL CSA: Total Population"। *United States Census Bureau*। United States Office of Management and Budget। সংগ্রহের তারিখ ২৬ অক্টোবর ২০২১।
**একেএম আসাদুল হক** ছিলেন একজন বাংলাদেশী চিকিৎসক এবং পাকিস্তান সেনাবাহিনীর একজন সেনা কর্মকর্তা যিনি বাংলাদেশ মুক্তিযুদ্ধে শহীদ হয়েছিলেন।

প্রাথমিক জীবন
-------------

হক ১৯২৮ সালের ১ ডিসেম্বর পূর্ব বাংলার , সন্দ্বীপ উপজেলা, চট্টগ্রাম জেলা সন্তোষপুর গ্রামে ব্রিটিশ ভারতে জন্মগ্রহণ করেছিলেন। তিনি ১৯৪৪ সালে কাঠঘর হাই স্কুল এবং ১৯৪৬ সালে চট্টগ্রাম কলেজ থেকে আইএসসি পাশ করেন। তিনি ১৯৫২ সালে ঢাকা মেডিকেল কলেজ থেকে এমবিবিএস শেষ করেন। ১৯৫২ সালের ভাষা আন্দোলনে আহত বিক্ষোভকারীদের চিকিৎসার জন্য ঢাকা মেডিকেল কলেজে ইন্টার্নশিপের সময় পুলিশ তাকে হয়রানি করেছিল।

কর্মজীবন
--------

১৯৫৩ সালে হক পাকিস্তান সেনা মেডিকেল কর্পসে যোগদান করেন। তিনি পশ্চিম পাকিস্তানের কোয়েটায় এফসিপিএস এবং ১৯৬২ সালে রয়েল কলেজ অফ ফিজিশিয়ানস অ্যান্ড সার্জনস থেকে এফআরসিএস সম্পন্ন করেছিলেন। ১৯৫৬ থেকে ১৯৭০ সাল পর্যন্ত তিনি অ্যাবোটাবাদ সেনানিবাস, বাঘ, আজাদ কাশ্মীর, যশোর সেনানিবাস, মুলতান সেনানিবাস, এবং সরগোধ সেনানিবাস সহ পাকিস্তান সেনাবাহিনীর বিভিন্ন সম্মিলিত সামরিক হাসপাতালে দায়িত্ব পালন করেছেন। ১৯৭০ সালে তিনি চট্টগ্রাম সেনানিবাসের সশস্ত্র বাহিনী মেডিকেল স্টোর ডিপোর কমান্ডিং অফিসার নিযুক্ত হন।

মৃত্যু
------

১৯৭১ সালের ২৫ শে মার্চ পাকিস্তান সেনাবাহিনী অপারেশন সার্চলাইট শুরুর পরে হককে তার পরিবার সহ গ্রেপ্তার করা হয়। তাদের সম্মিলিত মেডিকেল হাসপাতালের ভিতরে তাকে কারাবন্দি করা হয়েছিল। ১৯৭১ সালের ১৭ এপ্রিল পাকিস্তান সেনাবাহিনী কর্তৃক তাকেসহ আরও কয়েকজন বাঙালি সেনা অফিসারকে ফাঁসি দেওয়া হয়েছিল।

তথ্যসূত্র
---------

1. 1 2 3 4  বায়জীদ খুরশীদ রিয়াজ (২০১২)। "হক, মেজর এ.কে.এম আসাদুল"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
ভবিষ্যত স্ত্রীদের সম্মতির মাধ্যমে ভুটানে বহুবিবাহ বৈধ। ভুটানের নাগরিক আইন বা প্রথাগত আইনের অধীনে বহুবিবাহিত স্বামী / স্ত্রীদের কোন আইনি স্বীকৃতি দেওয়া হয় না। ভুটানে মহিলারা রীতি অনুযায়ী একাধিক স্বামীর সাথে বিয়ে করতে পারে তবে তাদের শুধুমাত্র একজন বৈধ স্বামীর অনুমতি রয়েছে। বহুগামী এবং বহুবিবাহী পরিবারের মধ্যে বিবাহিত দম্পতিদের আইনি অবস্থা বিবাহবিচ্ছেদ এবং বেঁচে থাকার উপর সম্পত্তির বিভাজন, সেইসাথে আদালতে বৈবাহিক সম্পর্কের সাধারণ গ্রহণযোগ্যতাকে প্রভাবিত করে।

ব্যাপ্তি
--------

ভুটানে বহুবিবাহ এবং বহুপত্নী উভয়ই শেষ হয়ে যাচ্ছে।  পলিঅ্যান্ড্রি শুধুমাত্র কিছু নির্দিষ্ট এলাকায় যেমন লায়া, কিন্তু সেখানেও এটি একটি ব্যতিক্রম হয়ে উঠছে বলে জানা গেছে। সাধারণভাবে এক স্ত্রীর স্বামীরা ভাই।  পূর্ব ট্রাশিগাং-এর মেরাক এবং সাকটেনের ব্রোকপা জনগণের মধ্যেও বহুপরিচয় পরিচিত।  ভুটানে বহুগামী বিবাহে একজন ব্যক্তির একটি সুপরিচিত উদাহরণ হল চতুর্থ রাজা জিগমে সিংয়ে ওয়াংচুক যিনি চার বোনকে বিয়ে করেছেন Polygamy in Bhutan।[][  ]

তথ্যসূত্র
---------

1. ↑  "Marriage Act of Bhutan 1980" (পিডিএফ)। Government of Bhutan। ১৯৮০। সংগ্রহের তারিখ ২০১১-০৩-২৯।
2. ↑  "Bhutan's royal wedding points to end of polygamy"। ১৬ অক্টোবর ২০১১।
3. ↑  "The Disappearing Practice of Polyandry"। *New Bhutan Times*। ২ জানুয়ারি ২০১৮ তারিখে মূল থেকে আর্কাইভ করা।
4. ↑  "The custom of more than one spouse with Brokpas (The people of Merak)"। *www.windhorsetours.com*। অক্টোবর ১০, ২০০৭।
***গার্লস স্কোয়াড*** (ইংরেজি: ***Girls Squad***); একটি ২০২১ বাংলাদেশী রোমান্টিক-কমেডি নাটক সিরিজ। সিরিজটি পরিচালনা করেছেন মাইদুল রাকিব এবং প্রযোজনা করেছেন মুশফিকুর রহমান মঞ্জু।  এটি বঙ্গ বিডি এর একটি বঙ্গো অরিজিনাল সিরিজ। গল্প লিখেছেন মাইদুল রাকিব এবং সংলাপ লিখেছেন সেফাত হোসেন (এইচডি)। 

এতে প্রধান চরিত্রে অভিনয় করেছেন সামিরা খান মাহি, রুকাইয়া জাহান চমক, সামন্তি শৌমি, শার্না লতা, নাবিলা বিনতা ইসলাম, জারিন তাসনিম অন্তরা, চাষী আলম এবং মারজুক রাসেল।  কচি খন্দকার, আনোয়ার হোসেনসহ আরও অনেকে গুরুত্বপূর্ণ চরিত্রে অভিনয় করেছেন।

কাস্ট
-----

### **সিজন ১**

1. ফারিয়া চরিত্রে সামিরা খান মাহি
2. রিয়া চরিত্রে রুকাইয়া জাহান চমক
3. টনির চরিত্রে সামন্তি শৌমি
4. মিমের চরিত্রে শর্না লতা
5. জারা চরিত্রে নাবিলা বিনতা ইসলাম
6. সাবরিনার চরিত্রে জারিন তাসনিম অন্তরা
7. কোবরা চরিত্রে চাষী আলম
8. গাঙ্গুয়া ভাইয়ের চরিত্রে মারজুক রাসেল
9. কচি খন্দকার
10. আনোয়ার হোসেন

### **সিজন ২**

1. ফারিয়া চরিত্রে সামিরা খান মাহি
2. রিয়া চরিত্রে রুকাইয়া জাহান চমক
3. টনির চরিত্রে সামন্তি শৌমি
4. মিমের চরিত্রে শর্না লতা
5. তানিয়া বৃষ্টি
6. অনিন্দিতা মিমি
7. রুশো শেখ
8. শাহরিয়ার নাজিম জয়
9. জাহের আলভী
10. শেহজাদ ওমর
11. আনোয়ার হোসেন

সারমর্ম
-------

গার্লস স্কোয়াডের প্রথম সিজন 2021 সালের জুলাইয়ে বঙ্গ বিডি- তে প্রিমিয়ার হয়েছিল এবং ছয়জন তরুণীর জীবন অনুসরণ করে যখন তারা প্রেম, জীবন, অনুপ্রেরণা, বন্ধুত্ব এবং বোঝাপড়ার জটিলতাগুলি নেভিগেট করে। একটি সমসাময়িক শহুরে ল্যান্ডস্কেপে সেট করা, এই আবেগপ্রবণ রোলারকোস্টার শ্রোতাদের আত্ম-আবিষ্কার এবং বৃদ্ধির যাত্রায় নিয়ে যায়, তরুণ প্রাপ্তবয়স্কদের উচ্চ এবং নিম্ন অন্বেষণ করে।

অভ্যর্থনা
---------

এর প্রাথমিক সাফল্যের পরে, সিরিজটিকে দ্বিতীয় সিজনের জন্য একটি পুনর্নবীকরণ মঞ্জুর করা হয়েছিল, যা জুন 2022-এ বঙ্গ বিডি প্ল্যাটফর্মে প্রিমিয়ার হয়েছিল। এই ধারাবাহিকতা সমসাময়িক শহুরে জীবনের গতিশীল প্রেক্ষাপটে তাদের অভিজ্ঞতা এবং বিবর্তন অন্বেষণ অব্যাহত রেখে এই প্রাণবন্ত চরিত্রগুলির বিবর্তিত গল্পগুলির সাথে ভক্তদের আরও জড়িত হতে দেয়৷

পর্বগুলি
--------

সিরিজের উদ্বোধনী মৌসুমে 20টি পর্ব নির্মাণের জন্য 15 লাখ টাকার প্রযোজনা বাজেট বরাদ্দ করা হয়েছিল। পরবর্তীকালে, এর দ্বিতীয় সিজনের জন্য, অতিরিক্ত 20টি পর্ব নির্মাণের সুবিধার্থে বাজেট 18 লাখে উন্নীত করা হয়।  শো-এর উৎপাদন মূল্য এবং সামগ্রিক দর্শকের অভিজ্ঞতার গুণমান বজায় রাখা এবং উন্নত করার লক্ষ্যে বাজেটের পরিবর্ধনের লক্ষ্য ছিল।

বাহ্যিক লিঙ্ক
-------------

* প্রাতিষ্ঠানিক ওয়েবসাইট
* ইন্টারনেট মুভি ডেটাবেজে *গার্লস স্কোয়াড*  (ইংরেজি)

তথ্যসূত্র
---------

1. ↑  "Bongo brings 'Girls Squad Season 2' on June 15"। *bangladeshpost.net*।
2. ↑  "Bongo brings Girls Squad Season 2"। *daily-sun.com*।
3. ↑  "Bongo brings "Girl's Squad" for Eid-ul-Azha 2021"। *unb.com.bd*।
4. ↑  "Bongo brings 'Girls Squad Season 2'"। *businesspostbd.com*।
5. ↑  "Bongo to premiere 'Girl's Squad' in this Eid-ul-Azha"। *tbsnews.net*।
6. ↑  "Bongo brings "Girl's Squad" for Eid-ul-Azha 2021"। *dailyasianage.com*।
7. ↑  "Bongo brings Girls Squad Season 2"। *newagebd.net*।
**খাজা আতিকুল্লাহ** ( উর্দু: خواجہ عتیق اللہ‎‎  ; ১৮৭৬-১৯৪৫) একজন বাঙালি ব্রিটিশ ভারতীয় রাজনীতিবিদ এবং ঢাকা নবাব পরিবারের সদস্য ছিলেন।

জীবনের প্রথমার্ধ
----------------

আতিকুল্লাহ ঢাকার মুসলিম অভিজাতদের সাথে ছবি তুলেছেন।
তিনি ১৮৭৬ সালের ২৬ জুলাই জন্মগ্রহণ করেন। তাকে প্রাইভেট ব্রিটিশ শিক্ষকরা পড়াতেন। তিনি ইংরেজি, ফার্সি ও উর্দু শিখেছিলেন। তিনি তার পরোউপকার জন্য বিখ্যাত ছিলেন। তিনি ১৯১১ সালে আলিগড় মুসলিম বিশ্ববিদ্যালয় তহবিলে এক হাজার টাকা দান করেন। ঢাকার নবাব, তার পিতা নবাব স্যার খাজা আহসানউল্লাহ ঢাকার বিদ্যুতায়নের জন্য চার লাখ টাকা দান করে ১৯০১ সালের ৭ ডিসেম্বর আতিকুল্লাহর বিয়ে উদযাপন করেন।

কর্মজীবন
--------

তিনি ৩১ ডিসেম্বর ১৯০৬ সালেন বঙ্গভঙ্গ পুনর্বিবেচনার জন্য ব্রিটিশ রাজের কাছে আবেদন করেন। তিনি প্রথমদিকে যুক্ত ভারত এবং মুসলিম-হিন্দু ঐক্যের প্রবক্তা ছিলেন। তিনি সৈয়দ আহমদ খানের প্রবক্তা ছিলেন। পরে ১২ ডিসেম্বর ১৯১১ সালে দেশভাগ রদ হওয়ার পর তিনি তার মতামত পরিবর্তন করেন। নবাব বাহাদুর স্যার খাজা সলিমুল্লাহ নেতৃস্থানীয় বাঙালি মুসলমানদের একটি সভা করেন যেখানে আতিকুল্লাহ একটি নতুন দেশভাগকে সমর্থন করেন। তিনি আসাম প্রদেশের মুসলিম সংখ্যাগরিষ্ঠ অঞ্চলকে প্রস্তাবিত পূর্ববঙ্গের অন্তর্ভুক্ত করার প্রস্তাব করেন। 

নবাব বাহাদুর স্যার খাজা সলিমুল্লাহ তার পুত্র খাজা হাবিবুল্লাহকে সম্পত্তির মুতাওয়াল্লী (অভিভাবক) নিযুক্ত করার পর তার ভাইদের সাথে পৈত্রিক সম্পত্তি নিয়ে তার মতপার্থক্য ছিল। আতিকুল্লাহ নিজেকে প্রকৃত মুতাওয়াল্লী দাবি করে মামলা দায়ের করলেও হেরে যান। প্রথম দিকে তিনি ভারতীয় জাতীয় কংগ্রেসের একজন শক্তিশালী সমর্থক ছিলেন কিন্তু পরে অল ইন্ডিয়া মুসলিম লিগকে সমর্থন করেন। তিনি তার বাড়িতে দিলকুশা গার্ডেনে সঙ্গীত ও সাংস্কৃতিক অনুষ্ঠানের আয়োজন করেন।

মৃত্যু
------

তিনি ১৯৪৫ সালের জানুয়ারিতে মারা যায়। তার মেয়ে ফারহাত বানু তার ভাগ্নে খাজা শাহাবুদ্দিনের সাথে বিবাহ বন্ধনে আবদ্ধ হয়।

তথ্যসূত্র
---------

1. ↑  "Family Tree"। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. 1 2 3 4 5  Ahmed, Sufia। "Atiqullah, Khwaja"। *Banglapedia*। সংগ্রহের তারিখ ৮ নভেম্বর ২০১৬।
**চৌধুরী রানা মুহাম্মদ আবদুল রেহমান খান** ছিলেন রাহন জাগিরের রানা এবং পাঞ্জাব বিধানসভার সদস্য। (৩ জানুয়ারী ১৯২৭, থেকে ২৬ জুলাই ১৯৩০; ২৪ অক্টোবর ১৯৩০, ১০ নভেম্বর ১৯৩৬; ৫ এপ্রিল ১৯৩৭, থেকে ১৯ মার্চ 5১৯৪৫)

জীবনী
-----

চৌধুরী রানা মুহাম্মদ আবদুল রেহমান খান ছিলেন চৌধুরী আমীর মুহম্মদ খানের পুত্র এবং রাহন জুলুন্ডারে জন্মগ্রহণ করেন এবং ঘোরওয়াহা রাজপুত উপজাতির প্রধান ছিলেন। তিনি জুলুন্ডার থেকে প্রাথমিক শিক্ষা শেষ করেন। খান রাহনের রানা এবং বিধায়ক হন চৌধুরী জং বাজ খানের মৃত্যুর পর, যিনি তার বড় ভাই এবং রাহনের রানা ছিলেন। তিনি ১৯২৭ সালে প্রথমবারের মতো জুলুন্ডার থেকে পাঞ্জাব আইনসভার সদস্য নির্বাচিত হন এবং ১৯ মার্চ ১৯৪৫ সাল পর্যন্ত ধারাবাহিক নির্বাচনে জয়লাভ করে সেই বিধানসভার সদস্য ছিলেন। পন্ডিত বুটা রাম স্থানীয় হিন্দু নেতার সাথে তার ক্রমাগত সংঘর্ষের ফলে ১৯৪৭ সালের পরে এই অঞ্চল থেকে সমস্ত মুসলিমকে সম্পূর্ণরূপে সরিয়ে দেওয়া হয়।

১৯৪৭ সালে স্বাধীনতার পর, খান পাকিস্তানে চলে যান এবং প্রাথমিকভাবে মিনচানাবাদ, বাহাওয়াল নগর এবং পরে রেহমানাবাদ খানকা ডোগরানে বসতি স্থাপন করেন। রাহনে তার নিকটতম সঙ্গী মালিক উজির খান। উজির খানের পরিবার খানকাহ ডোগরানের কাছে হাফিজাবাদে বসতি স্থাপন করে।

তার মেয়ে আপা নিসার ফাতিমা জেনারেল জিয়া উল হকের সরকারে মন্ত্রী হিসেবে দায়িত্ব পালন করেন। আহসান ইকবাল তার নাতি।

তথ্যসূত্র
---------

1. 1 2  Madan Gopal Poddar, Sudhansu Bhusan Sen (১৯৫১)। *Indian Election Cases, 1935-1950*। N.M.Tripathi। পৃষ্ঠা 967।
2. ↑  Assembly, Punjab (India) Legislative (১৯৪৩)। *Debates: Official report*।

* "Pakistan Security Research Unit (PSRU)" (পিডিএফ)। Archived from the original on ২৭ জুলাই ২০১১। সংগ্রহের তারিখ ২০১৭-০৬-২৪। উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
* "Punjab Legislative Council Third Council (January 3, 1927 to July 26, 1930)"। *Pap.gov.pk*। সংগ্রহের তারিখ ২০১৭-০৬-২৪।
* "Punjab Legislative Council Fourth Council (October 24, 1930 to November 10, 1936)"। *Pap.gov.pk*। সংগ্রহের তারিখ ২০১৭-০৬-২৪।
* "Punjab Legislative Assembly First Assembly (April 5, 1937 to March 19, 1945)"। *Pap.gov.pk*। সংগ্রহের তারিখ ২০১৭-০৬-২৪।